Държавен вестник, бр. 59, 2009 г., стр. 66

С Т Р .  66
Д Ъ Р Ж А В Е Н   В Е С Т Н И К
Б Р О Й  59
4. дневни извлечения за сетълмент за дните от
понеделник до неделя включително, в срок до 3
работни дни след изтичане на седмицата, като при
липса на данни, не по вина на оператора, срокът
тече от момента на получаване на данните, но не
по-късно от 3 дни след края на отчетния период по
чл. 93, ал. 1.
Раздел III
Отчетна информация
Чл. 147. Операторът изготвя и предоставя на
комисията специализирани отчети, обхващащи ме-
сечни и едногодишни периоди от дейността на паза-
ра, съдържащи информация за:
1. търговски участници на пазара и търгувани от
тях количества енергия по свободно договорени цени;
2. общо количество енергия, търгувано по сво-
бодно договорени цени;
3. цени на балансираща енергия за излишък и за
недостиг—минимални, максимални и средни;
4. сетълмент на оператора;
5. друга информация, поискана от комисията.
Чл. 148. Операторът изготвя други отчети за дей-
ността на пазара на балансираща енергия и сделки-
те по свободно договорени цени по искане на други
компетентни държавни органи.
Раздел IV
Период за съхранение и поверителност на
информацията
Чл. 149. Данните се съхраняват в база данни на
оператора 7 години.
Чл. 150. Всички данни с изключение на общо-
достъпната информация са поверителни и подлежат
на защита в съответствие с чл. 114 ЗЕ.
Г л а в а  д в а н а д е с е т а
АВАРИЙНИ СИТУАЦИИ
Раздел I
Процедури при прекъсване на пазара
Чл. 151. В случаите по чл. 73, ал. 1, т. 1—5 ЗЕ
операторът има право да извърши прекъсване на
пазара при аварийни ситуации (ППАС), като пре-
късне частично или напълно работата му чрез про-
мяна на количествата електрическа енергия по ре-
гистрираните графици за доставка съобразно конк-
ретната ситуация в електроенергийната система.
Чл. 152. (1) Операторът информира засегнати-
те страни по регистрираните графици за доставка
за възникване на ППАС при представяне на днев-
ните извлечения за сетълмент, като представя ин-
формация за:
1. начален и краен час на ППАС и засегнати пе-
риоди на сетълмент;
2. промяна на количествата по графиците.
(2) Операторът информира обществения достав-
чик и/или обществените снабдители за възникване
на ППАС, като предоставя информация за:
1. засегнатите страни;
2. началния и крайния час на ППАС.
Чл. 153. (1) Когато ППАС налага ограничаване
на количествата на доставка спрямо регистрирани-
те графици на доставка на търговски участник, ог-
раничението се прилага към всички регистрирани
графици при условията на чл. 22, ал. 3.
(2) За всички периоди на сетълмент, за които
има обявено ППАС, доставките по засегнатите гра-
фици се осъществяват чрез обществения доставчик
и/или обществените снабдители по регулираните
цени, определени от комисията за типа търговски
участник и нивото на напрежение.
 (3) За периодите на сетълмент, за които е прило-
жено ППАС, засегнатите страни не се балансират.
Г л а в а  т р и н а д е с е т а
КОНТРОЛ ЗА СПАЗВАНЕ НА ПРАВИЛАТА
Чл. 154. Контролът за спазване на тези правила
е част от контрола за изпълнение на условията на
издадените от комисията лицензии.
Чл. 155. Всички спорове, възникнали във връзка
с прилагане на разпоредбите на тези правила, се
отнасят за решаване от комисията по реда на ЗЕ.
ДОПЪЛНИТЕЛНА РАЗПОРЕДБА
§ 1. По смисъла на тези правила:
1. “Дневен вътрешен график” е график за достав-
ка, изготвен съгласно инструкции и образец на опе-
ратора, покриващ договорена енергия за 24-часов
период по българско часово време, съответно за 23-
и 25-часов период в дните на преход към лятно и
зимно часово време.
2. “Автентификация” е процесът, който позволя-
ва на програмната система да диференцира потре-
бителите както по категории, така и индивидуално,
за да ограничи достъпа на неоторизирани потреби-
тели към информационните ресурси.
3. “Вторично регулиране” е централно коорди-
нираната автоматизирана системна услуга, извърш-
вана от оператора на електроенергийната система,
с цел поддържане на честотата и салдото на обмен-
ните мощности съгласно зададените стойности.
4. “Въртящ резерв” са регулируемите диапазони
по активна мощност на всички синхронизирани ге-
нериращи мощности, които могат да бъдат използ-
вани за осигуряване на мощностния баланс при на-
рушаването му.
5. “Компютърна сигурност” е система от мерки,
прилагани с цел осигуряване конфиденциалност,
интегритет и достъпност до информацията.
6. “Комуникационна сигурност” е система от
мерки, включително криптографски методи, за за-
щита на информацията от нерегламентиран достъп
при нейното пренасяне.
7. “Максимално възможно количество за достав-
ка” е динамичен параметър, даващ информация за
максималното количество енергия, което съответ-
на ВЕЦ или каскада може да произведе с наличните
в момента хидроресурси.
8. “Минимална стъпка за промяна на мощност-
та” е динамичен параметър, определящ минимална-
та стъпка, с която съответен обект може да променя
изходната си мощност.
9. “Мрежа високо напрежение” е електрическа
мрежа с номинално напрежение 60 kV или по-високо.
10. “Мрежа средно напрежение” е електрическа
мрежа с номинално напрежение в диапазона от 1 kV
до 35 kV.
11. “Нетна финансова позиция” е разликата меж-
ду стойността на вземанията на търговски участ-
ник/обществения доставчик към оператора и стой-
ността на задълженията му към оператора за съот-
ветен период от време.
12. “Обект” е всяка обособена по отношение на
измерването на електрическата енергия производс-
твена или потребяваща единица на търговския учас-
тник. Обектът може да е блок, турбогрупа или елек-
трическа централа или каскада на производител,
фабрика, завод или инсталация на потребител.